টালিগঞ্জ রেল ব্রিজের 'হাইট গার্ড' ভেঙে বিপত্তি। দেশপ্রাণ শাসমল রোডের ওপর ঝুলতে থাকে ব্রিজের ক্ষতিগ্রস্ত অংশ। দুর্ঘটনা এড়াতে দীর্ঘক্ষণ বন্ধ রাখা হয় উত্তরমুখী লেন। যার ফলে টালিগঞ্জ থেকে রাসবিহারীগামী রাস্তায় ব্যাপক যানজট হয়। ভোগান্তির মধ্যে পড়তে হয় সাধারণ মানুষকে।
 ওয়েব ডেস্ক: টালিগঞ্জ রেল ব্রিজের 'হাইট গার্ড' ভেঙে বিপত্তি। দেশপ্রাণ শাসমল রোডের ওপর ঝুলতে থাকে ব্রিজের ক্ষতিগ্রস্ত অংশ। দুর্ঘটনা এড়াতে দীর্ঘক্ষণ বন্ধ রাখা হয় উত্তরমুখী লেন। যার ফলে টালিগঞ্জ থেকে রাসবিহারীগামী রাস্তায় ব্যাপক যানজট হয়। ভোগান্তির মধ্যে পড়তে হয় সাধারণ মানুষকে। সোমবার রাতে ডাম্পারের ধাক্কায় ক্ষতিগ্রস্ত হয় টালিগঞ্জ রেল ব্রিজের একাংশ। বুধবার আচমকাই ক্ষতিগ্রস্ত অংশ ভেঙে রাস্তার ওপর বিপজ্জনক ভাবে ঝুলতে থাকে। মেরামতির জন্য খবর যায় রেলে। দুপুরের পর ঝুলে থাকা অংশ কেটে, পরিস্থিতি সামাল দেয় রেল। শুরু হয় যান চলাচল।